Source: https://jobenantic.ro/termeni-si-conditii
Timestamp: 2019-12-13 21:39:26+00:00
Document Index: 3818313

Matched Legal Cases: ['Articolul 1', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10', 'Articolul 11', 'Articolul 12', 'Articolul 13', 'Articolul 14', 'Articolul 15', 'Articolul 16', 'Articolul 16']

Termeni și condiții | Antichitati Joben Mobilier Stil Antic - Cluj Napoca
Termeni și condiții www.JobenAntic.ro
(denumit în continuare “Site”).
Vă mulțumim că ați ales produsele și serviciile noastre. Acestea vă sunt puse la dispoziție de societatea Joben Mobilier Stil SRL, societate cu răspundere limitată, având numărul de înregistrare la Registrul Comertului J12/2367/2016, CUI 36220635, capital social 200 ron, cu sediul social în Cluj-Napoca, Piața Mihai Viteazu, nr. 11, Județul Cluj, și sediul secundar în Cluj-Napoca, str. Avram Iancu, nr. 36, Județul Cluj (denumit în continuare “Vânzător” sau “JobenAntic”).
Acești termeni și conditii se aplică tuturor serviciilor furnizate de noi prin intermediul prezentului site, indiferent dacă direct sau indirect (prin colaboratorii noștri) și indiferent de modul de comunicare, respectiv on-line, prin e-mail sau telefon. Prin accesarea, căutarea și utilizarea website-ului nostru sau a oricărei aplicații indiferent de platformă și/sau prin efectuarea unei comenzi, confirmați că ați citit, ați înteles și ați fost de acord cu toți termenii și condițiile precizate mai jos (inclusiv Politica de confidențialitate și Politica de utilizare cookie-uri).
Aceste pagini, conținutul și modul de prezentare și interconectare a acestor pagini oferite de noi prin acest website sunt în proprietatea, operate și puse la dispoziție de JobenAntic și sunt furnizate doar pentru uzul dumneavoastră personal, fără scop comercial, conform termenilor și condițiilor de mai jos.
JobenAntic își rezervă dreptul de a modifica acești Termeni și Condiții, în întregime sau în parte, în orice moment, fără notificare prealabilă. Clientul nu este obligat de prevederile Termenilor si Conditiilor care au fost modificate după ce comanda a fost făcută. Vânzătorul va publica pe site data ultimei modificări a prezentelor termene și condiții.
Transmiterea unei comenzi de către Client implică aderarea completă si fără rezerve a acestuia la mentiunile legale și la condițiile generale de vânzare, astfel precizate în prezentele Termene și Condiții. În cazul in care Clientul nu este de acord cu acestea, are posibilitatea de a nu efectua comanda sau de a părăsi Site-ul.
Articolul 1 – Disponibilitate serviciu
Articolul 3 – Informatii despre produse/servicii oferite
Articolul 4 – Plasarea și confirmarea comenzii
Articolul 5 – Livrarea
Articolul 6 – Prețul și modalitatea de plată
Articolul 7 – Transferul proprietății. Transferul riscului asupra produselor
Articolul 8 – Garanția de conformitate
Articolul 9 – Politica de returnare a produselor achiziționate exclusiv online. Denunțarea unilaterală a contractului
Articolul 10 – Drepturi de proprietate intelectuală
Articolul 11 – Protecția datelor cu caracter personal
Articolul 12 – Politica de cookies
Articolul 13 – Limitarea răspunderii
Articolul 14 – Forța majoră
Articolul 15 – Legea aplicabilă
Articolul 16 – Date de contact. Dispoziții finale.
Prin plasarea unei comenzi pe Site, confirmați că aveți capacitatea legală de a deveni parte în contracte și că aveți cel puțin vârsta de 18 ani.
“Vânzator” - magazinul online JobenAntic, administrat de societatea Joben Mobilier Stil SRL, cu detaliile de identificare menționate mai sus.
“Client” - persoana fizică sau juridică care emite o comandă catre JobenAntic prin intermediul Site-ului.
“Produse” sunt obiectele de mobilier, decorațiuni, oglinzi, tablouri, covoare, corpuri de iluminat, ceasuri, artă decorative etc, postate pe Site. Produsele sunt fie în proprietatea Joben Antic sau în preluate de noi în sistem de consignatie. intelleg ce ma intrebi aici? Da noi avem regim de
“Servicii” sunt acele servicii oferite de JobenAntic prin intermediul Site-ului, care asigură acces la informații, descrieri detaliate ale produselor și permite comandarea Produselor.
Produsele oferite pe Site sunt produse achiziționate de JobenAntic de la furnizori externi, din țări precum Olanda, Belgia, Germania, Franța etc. și din țară sau prin intermediere, de la diferite persoane fizice în baza unor contracte de colaborare sau în sistem de consignație.
Produse regăsite pe Site sunt în stare foarte bună sau bună. Toate Produsele sunt prezentate în imagini sau înregistrări video care permit vizualiza lor și verificarea stării acestora, inclusiv a vedea în concret cum a lucrat și și-a pus pe acestea amprenta patina timpului. După cum veți vedea, majoritatea dintre ele sunt mai vechi de zeci sau chiar sute de ani, fiind însoțite fiecare de descrierea detaliată și puse pe categorii de produse, pentru o mai bună informare și ușurință în accesare.
Serviciile oferite pe Site sunt servicii de comercializare a Produselor, unicat și în serie limitată, noi și vechi, precum și de informare, de documentare, inclusiv de consultantă în domeniu, de evaluare și expertizare, de intermediere și consignație, care oferă transparența, seriozitate și promptitudine.
Puteți plasa comanda pentru Produsele pe care doriți sa le achizitionați prin adăugarea lor în coșul de cumpărături apăsând butonul "Adaugă în coș", din dreptul fiecarui produs sau din pagina de descriere a fiecarui produs. Cosul de cumpărături permanent actualizat va apărea mereu în dreapta sus a Site-ului, lângă butonul de logare.
Pentru a plasa o comandă, Clientul este de acord să creeze un cont asociat cu o adresă de e-mail și o parolă, și să furnizeze datele personale complete necesare livrarii. Pentru finalizarea procesului de cumparare, Clientul apasa butonul "Finalizeaza comanda". Acest pas direcționează în meniul de Autentificare / Login, pas în care Clienții noi vor completa datele personale (adresa de email validă, nume, prenume, adresa ), adresa de livrare, precum și informații despre companie - în cazul în care doriti factura pe firmă.
Odată completate, aceste date vor rămâne înregistrate în contul de Client, astfel nu va mai fi necesar să fie reintroduse în cazul unei noi comenzi. JobenAntic poate să anuleze comanda efectuată de către Client, chiar si fara o notificare prealabila adresata acestuia, fără nicio obligație ulterioară a vreunei părți față de cealaltă sau fără ca vreo parte să poată să pretindă celeilalte părți daune interese în urmatoarele situații:
a efectuat mai mult de două livrari consecutive eșuate;
alte motive obiective ce vor fi specificate ca atare în corespondența cu Clientul.
Informațiile despre acceptarea comenzii vor fi trimise Clientului prin e-mail.
Clientul poate anula o comandă înainte de primirea notificării de livrare, prin trimiterea unui e-mail pe adresa contact@jobenantic.ro sau telefonic. În cazul în care Clientul renunța la o comandă pentru care a efectuat plata cu cardul bancar, iar banca emitentă a cardului a autorizat tranzacția bancară, aceasta suma va fi rambursată de către JobenAntic în maxim 30 de zile calendaristice de la data la care JobenAntic a luat la cunoștinta de acest lucru. Clientul poate folosi suma respectivă pentru plasarea unei noi comenzi.
Livrarea se face prin serviciul de curierat sau prin poștă. La momentul expedierii comenzii, Clientul va primi o confirmare electronică sau telefonică cu informații despre livrare (timp estimat, date contact curier, date identificare comandă).
Pentru livrările naționale, taxa de transport diferă în funcție de destinaţie, de natura / volumul si greutatea produsului. Pentru livrările internationale costul livrarilor variază în funcție de țara de destinație și de greutatea/volumul coletului. Costul exact al livrarii va fi comunicat la finalizarea/confirmarea comenzii, în functie de adresa de livrare specificată de Client și de elementele de mai sus.
Prețul serviciilor de livrare se calculează la momentul plasării comenzii, conform unor indicatori interni agreați cu firma de curierat. Clientul acceptă în mod expres prin plasarea comenzii această valoare pentru costul transportului, astfel încât acesta nu poate solicita un cost inferior al transportului pe baza unor cântăriri sau măsurări proprii ale coletului. Prețul transportului este suportat în totalitate de Client.
Pentru produsele aflate in stoc, livrarea se va face conform optiunii specificate de dumneavoastră. Între data de înregistrare a Comenzii și preluarea acesteia de către Curier există un interval de 48 ore (în timpul săptămanii sau de max. 3 zile în weekend sau perioadele de sărbători legale).
Livrarea se consideră a fi îndeplinită la momentul predării produselor comandate la adresa specificată de dumneavoastra la momentul plasării Comenzii.
JobenAntic nu poate fi tras la răspundere pentru introducerea eronată sau de neactualizarea de către Client a informațiilor necesare livrarii (număr de telefon mobil, adrese livrare), care pot determina întârzieri sau imposibilitate de livrare. Costurile aferente unei asemenea întârzieri sau re-expedieri a Comenzii, cauzate de Client conform celor de mai sus, vor fi suportate de acesta din urmă.
JobenAntic nu este răspunzător pentru întârzierile ce pot apărea în procesul de livrare efectiv, după ce coletul a fost predat companiei de curierat.
Ofertele si Produsele prezentate pe Site sunt disponibile în limita stocului existent.
Pretul produsului/produselor este cel afișat pe Site și nu include TVA.
Prețul poate fi modificat de către Vânzător, în orice moment, fără notificare prealabilă. În momentul confirmarii comenzii, JobenAntic va indica prețul exact al Produsului, costul transportului și al altor servicii dacă sunt solicitate de Client și acordate de JobenAntic.
Pretul afisat nu include costul transportului sau al altor servicii oferite de către JobenAntic. Condițiile în care transportul si alte servicii se asigură de JobenAntic vor fi mentionate pentru fiecare comandă în parte, în functie de valoarea comenzii, a volumului și greutatii Produsului și de distanta de parcurs până la locația desemnată de Client ca destinație.
JobenAntic oferă la acest moment următoarele metode de plată:
§ Numerar la livrare, când clientul achită produsele la momentul livrării Produselor.
§ Transfer de bani, când plata se face dupa lansarea comenzii, prin bancă sau într-un oficiu poștal.
Proprietatea asupra produselor va fi transferată Clientului la momentul efectuarii plătii.
În afara de cazul în care este agreat în mod expres și scris contrariul de către de JobenAntic și Client, JobenAntic se descarcă de riscurile și responsabilitatile asociate produselor comandate de catre Client la momentul predării acestora catre Client sau către reprezentantul Clientului (persoana care preia produsele livrate sau curierul).
Garantia de conformitate este garanția oferită de JobenAntic, conform legislației in vigoare, prin care acesta garantează că Produsul vândut este conform cu descrierile și specificațiile pe care s-a angajat că le vinde. Aceasta garanție este independentă de garanția tehnică, ce îți permite repararea produsului, fără costuri suplimentare, în cazul în care a avut loc vreo defecțiune. Garanția de conformitate este reglementată la acest moment de Legea nr. 449 din 2003 privind vânzarea produselor si garanţiile asociate acestora, republicată.
Consumatorul trebuie sa informeze Vanzatorul despre lipsa de conformitate în maxim termen de 2 luni de la data la care a constatat-o.
Clientul - persoana fizică - are dreptul de a denunta unilateral contractul la distanța, în termen de 14 zile lucrătoare, fără penalitati și fără invocarea vreunui motiv. Singurele costuri care pot cadea în sarcina consumatorului sunt cheltuielile directe de returnare a Produselor.
Dacă nu te satisface Produsul achiziţionat, ai la dispoziţie 14 zile să returnezi comanda din momentul in care ai primit coletul. Putem schimba Produsul cu altul sau poţi primi banii înapoi. Returnarea banilor se face în termen de 30 de zile de la data primirii solicitării de denunțare (returnare a Produsului) conform legislației în vigoare.
Rambursarea poate întârzia în cazul în care JobenAntic nu a primit produsele înapoi sau cel puțin dovada că le-ați trimis. Toate produsele achiziţionate trebuie returnate în starea lor iniţială, incluzând documentaţia sau accesoriile.
Pachetele vor fi returnate către JobenAntic la adresa: str. Avram Iancu nr. 36, Cluj-Napoca, telefon 0747783164, Costul transportului la retur este suportat de către Client indiferent de valoarea coletului.
Ne rezervăm dreptul să refuzăm returnarea unui produs şi să taxăm suplimentar Clientul dacă cele de mai sus nu sunt îndeplinite.
Întregul conținut al acestui Site (date, imagini, texte, grafică, simboluri, elemente de grafică web, programe, articole si alte asemenea) este protejat și recunoscut ca atare conform Legii nr. 8 din 1996 privind dreptul de autor și drepturile conexe, actualizată, și altor dispoziții legale de proprietate industrială, și este în proprietatea JobenAntic (sau a titularilor respectivi). Folosirea oricăror elemente de mai sus fără acord prealabil scris din partea titularului constituie infracțiune și se pedepsește conform legii.
Site-ul are și pagini dedicate pentru postarea de anunțuri, mesaje, conversatii, texte, în legătură cu Produsele și Serviciile puse la dispoziție de JobenAntic prin intermediul Site-ului. Aceste comunicări sunt supravegheate de către Administratia Joben Antic care urmărește acest tip de conținut pentru a asigura funcționarea corectă a sistemului și pentru a preveni, în măsura în care este posibil în mod rezonabil, orice operatiune ilegală. Responsabilitatea pentru acest tip de conțin cade în sarcina exclusivă a persoanei care îl postează. La solicitarea organelor competente, JobenAntic poate pune la dispoziție acest conținut, conform dispozițiilor legale în vigoare.
În cazul în care alegeți să vă creați cont de utilizator doar înainte de a finaliza comanda unui produs disponibil pe Site, se va solicita adresa dumneavoastră de e-mail în baza căreia va fi creat automat un cont. În cazul în care nu finalizați comanda, adresa de e-mail și celelalte date furnizate vor fi stocate de JobenAntic, intr-un cont temporar, pentru ca daca veti dori intr-o data ulterioara sa va logati cu aceste date, contul sa poata fi accesat.
Dacă sunteți vizitator al Site-ului, JobenAntic va prelucra datele dumneavoastră cu caracter personal pe care le furnizați în mod direct în contextul utilizării Site-ului, cum ar fi datele pe care le furnizați în cadrul secțiunii de contact / întrebări / reclamații (a se modifica după caz), în măsura în care ne contactați în acest fel.
Mai multe informații privind protecția datelor cu caracter personal de către JobenAntic puteți găsi la secțiunea Politica de confidențialitate de pe Site.
Informarea utilizatorilor acestei pagini de internet cu privire la plasarea, utilizarea și administrarea cookie-urilor de către JobenAntic în contextul navigării utilizatorilor pe această pagină de internet se regăsește la secțiunea dedicate intitulată Politica de utilizare cookie-uri.
JobenAntic depunde toate eforturile ca informațiile prezentate pe Site să fie corecte și să reflecte realitatea și starea Produselor. JobenAntic nu este si nu poate fi facut responsabil pentru prejudiciile create de erorile, omisiunile, neacuratetea sau neactualizarea informațiilor publicate sau menținute pe site, ce nu sunt datorate culpei sale.
JobenAntic răspunde doar pentru informaţia furnizată de societate însăși sau pe seama sa și nu răspunde pentru informaţia transmisă, stocată sau la care facilitează accesul, în condiţiile legii.
JobenAntic nu răspunde de conținutul, calitatea sau natura altor site-uri la care se ajunge prin legături din continut prezentului Site, indiferent de natura acestor legături. Pentru respectivele site-uri, răspunderea o poartă, integral, persoanele care le administrează.
Orice problemă în legătură cu Produsele prezentate de JobenAntic va fi comunicată de Client în termen de maxim 60 zile de la depistarea acesteia, urmând să se solutioneze pe cale amiabilă de către părți, în termen de 15 zile lucrătoare de la data primirii de către Vânzător a sesizarii în scris a respectivelor problemelor de către Client.
JobenAntic nu răspunde de nicio pierdere, costuri, procese, pretenții, cheltuieli sau alte răspunderi, în cazul în care acestea sunt cauzate direct de nerespectarea prezentelor Termeni și Condiții.
Partea care invocă forța majoră are obligația să o aducă la cunoștința celeilalte părti, în scris, în maximum 5 zile de la apariție. Partea care invocă forța majoră are obligația să aducă la cunostință celeilalte părți încetarea cauzei acesteia în maximum 15 zile de la încetare.
Orice litigiu care are ca obiect acest acord va fi soluționat pe cale amiabilă, iar în cazul în care soluționarea amiabilă nu este posibilă va fi adus spre soluționare instanțelor românești de la sediul Vânzătorului.
Articolul 16 – DATE DE CONTACT. DISPOZIȚII FINALE
Părțile declară că au luat la cunostință și au înțeles toate clauzele prezentelor termene și condiții și că acestea sunt acceptate în mod expres prin transmiterea unei comenzi.
Orice notificare către Vânzător trebuie trimisă electronic la adresa de email contact@jobenantic.ro. Comunicările către Client se fac la adresa de email comunicată Vânzătorului la momentul transmiterii comenzii.